ગુજરાતનાં સામર્થ્ય અને કૌશલયનો ઉલ્લેખ કરીને વડાપ્રધાન નરેન્દ્રભાઈ મોદીએ જણાવ્યુ હતું કે આજે નવસારીએ વિશ્વના નકશામાં સ્વર્ણિમ અક્ષરે પોતાનું નામ અંકિત કર્યું છે. ત્રણ ત્રણ વિશ્વરેકોર્ડ કરીને આગવી ઓળખ મેળવી છે એટલુજ નહીં નવસારીમાં સર્જાયેલા દિવ્યાંગજનોનો વિશ્વરેકોર્ડ સ્વયં એક અનોખી સિદ્ધિ છે. સંસ્કાર નગરી, પુસ્તક નગરી તરીકે ઓળખાતું નવસારી આજે દિવ્યાંગજનોની સક્ષમતાનું શિરમોર બન્યું છે અને હિંદુસ્તાનની આગવી ઓળખ પણ બન્યું છે. દિવ્યાંગોને હુંફ અને સાધન સહાય આપીને તેમણે પગભર કરવાનો આ નિર્ણય અનુકરણીય છે, એમ તેમણે ઉમેર્યું હતું.